|  |  |
| --- | --- |
| **Pakalpojuma nosaukums** | **Publisku pasākumu saskaņošana, rīkošanas atļauja** |
| **Pakalpojuma saņemšanai nepieciešamie dokumenti** | Lai pieteiktu publisku pasākumu un saņemtu atļauju tā rīkošanai, pasākuma organizators pašvaldībai, kuras administratīvajā teritorijā paredzēts šo pasākumu rīkot, **ne vēlāk kā 15 dienas pirms plānotā publiskā pasākuma** norises sākuma iesniedz iesniegumu atbilstoši Publisku izklaides un svētku pasākumu drošības likuma (turpmāk - Likums) 6.panta prasībām.  **Iesniedzot iesniegumu, pasākuma organizators uzrāda personu apliecinošu dokumentu, bet juridiskās personas pārstāvis — arī dokumentus, kas apliecina viņa tiesības pārstāvēt attiecīgo juridisko personu**.  **Iesnieguma veidlapa pieejama** [www.olaine.lv](http://www.olaine.lv) vai klātienē Olaines novada Valsts un pašvaldības vienotajā klientu apkalpošanas centrā Zemgales ielā 33, Olainē, Olaines novadā, LV-2114.  **Iesniegumam pievieno:**   1. Dokumentu, kas apliecina veidā pasākumā tiks nodrošināta epidemioloģiskā drošība un piesardzība. 2. to līgumu kopijas, kurus pasākuma organizators noslēdzis ar kārtības uzturētājiem, personām, kas atbildīgas par publiskā pasākuma tehnisko drošību, kā arī sabiedrisko kārtību un drošību, uzrādot oriģinālus; 3. detalizētu pasākuma plānu; 4. likumā noteiktajā kārtībā saskaņotu paaugstināta riska pasākuma drošības plānu; 5. ja plānotais publiskais pasākums ir paaugstināta riska pasākums, tā organizatora apliecinājumu tam, ka par sabiedrisko kārtību un drošību atbildīgajai personai ir vismaz divu gadu pieredze fiziskās drošības pasākumu plānošanā vai īstenošanā; 6. pasākuma norises vietas īpašnieka rakstveida piekrišanu pasākuma rīkošanai, ja viņš nav pasākuma organizators. 7. Ja plānotais publiskais pasākums paredz sporta sacensības, pasākuma organizators papildus šā panta otrajā daļā minētajiem dokumentiem iesniegumam pievieno sporta sacensību nolikumu. 8. Ja plānotais publiskais pasākums paredz sacensības autosportā, motosportā vai ūdens motosportā, pasākuma organizators papildus pievieno Sporta likumā noteiktajā kārtībā attiecīgajā sporta veidā atzītās sporta federācijas izsniegtu sacensību norises vietas (trases) licences un attiecīgajā sporta veidā licencēta atbilstošas kategorijas galvenā tiesneša licences kopijas, uzrādot oriģinālu, vai notariāli apliecinātas kopijas. 9. Ja publiska pasākuma norises vietā atradīsies vai tiks izmantotas bīstamas iekārtas, pasākuma organizators iesniegumam pievieno normatīvajos aktos paredzēto bīstamo iekārtu valdītājam to lietošanai nepieciešamo atļauju un citu šo iekārtu ekspluatācijai nepieciešamo dokumentu kopijas, uzrādot oriģinālus. |
| **Normatīvie akti, kas reglamentē pakalpojuma sniegšanu** | 1. Publisku izklaides un svētku pasākumu drošības likums; 2. Covid-19 infekcijas izplatības pārvaldības likums; 3. Ministru kabineta 28.09.2021. noteikumi Nr.662 “Epidemioloģiskās drošības pasākumi Covid-19 infekcijas izplatības ierobežošanai” 4. Ministru kabineta 29.10.2004 noteikumi Nr.895 “Kārtība, kādā organizējamas dzīvnieku sacensības, tirgi, izsoles, izstādes un citi pasākumi ar dzīvnieku piedalīšanos”; 5. Ministru kabineta 24.01.2014. noteikumi Nr.16 “Trokšņa novērtēšanas un pārvaldības kārtība”; 6. Ministru kabineta 08.05.2007. noteikumi Nr.298 “Noteikumi par publiska pasākuma organizatora civiltiesiskās atbildības obligāto apdrošināšanu”; 7. Olaines novada domes 17.06.2016. saistošie noteikumi Nr. 6 “Nodevas par pašvaldības izstrādāto oficiālo dokumentu saņemšanu, būvatļaujas izdošanu vai būvniecības ieceres akceptu un izklaidējoša rakstura pasākumu sarīkošanu publiskās vietās”; 8. Olaines novada domes 26.02.2020. saistošie noteikumi Nr.SN3/2020 “Olaines novada sabiedriskās kārtības noteikumi”. |
| **Maksa par pakalpojumu** | Saskaņā ar Olaines novada domes 17.06.2016. saistošajiem noteikumiem Nr.6 “Nodevas par pašvaldības izstrādāto oficiālo dokumentu saņemšanu, būvatļaujas izdošanu vai būvniecības ieceres akceptu un izklaidējoša rakstura pasākumu sarīkošanu publiskās vietās”:   1. maza mēroga (izklaidējoša rakstura) publiska pasākuma rīkošanai (atrakcija, spēles, loterija, u.tml.) – par vienu dienu 7.00 euro; 2. liela mēroga (izklaidējoša rakstura) publiska pasākuma rīkošanai (karuseļi, cirks, piepūšamās atrakcijas u.tml.) – par vienu dienu 30 euro. |
| **Pakalpojuma pieprasīšanas veids** | **Klātiene**: Olaines novada pašvaldība, Zemgales iela 33, Olaine, Olaines nov., LV-2114  **Iesniedzot iesniegumu, pasākuma organizators uzrāda personu apliecinošu dokumentu, bet juridiskās personas pārstāvis — arī dokumentus, kas apliecina viņa tiesības pārstāvēt attiecīgo juridisko personu**. |
| **Pakalpojuma saņemšanas termiņš un veids** | Pašvaldība izskata iesniegumu **10 darbdienu** **laikā** no tā saņemšanas dienas.  **Klātiene**: Olaines novada pašvaldība, Zemgales iela 33, Olaine, Olaines nov., LV-2114  **e-pasts**: pasts@olaine.lv  **E-adrese:** Ja personai ir aktivizēta e-adrese, tad atļauju var saņemt e-adresē. |
| **Ar ko sazināties jautājumu gadījumā par šo pakalpojumu?** | 67964333, 28327133 |